করোনা পরিস্থিতি নিয়ে সতর্কবার্তা মুখ্যমন্ত্রীর

কলকাতা: করোনা (Corona) পরিস্থিতি নিয়ে সতর্ক করলেন মুখ্যমন্ত্রী মমতা বন্দ্যোপাধ্যায় (Mamata Banerjee)৷ বাংলাতেও সংক্রমিতের হদিশ মিলেছে। বৃহস্পতিবার নবান্নে সাংবাদিক বৈঠক করে তিনি বললেন, মাস্ক পরার কথা৷ বাস, ট্রেনের মতো ভিড়ের জায়গায় মাস্ক পরুন। প্রাইভেট নার্সিং হোমগুলোর আইসিউ থেকে বেশি করোনা ছড়াচ্ছে। প্রাইভেট নার্সিং হোমগুলোর কাছে আবেদন, যাতে ইনফেকশন ফ্রি রাখা যায় সে দিকে খেয়াল রাখতে হবে৷ যাঁদের কো-মর্বিডিটি আছে, তাঁরা মাস্ক পরুন (Wear Masks)৷

আরও পড়ুন: বাংলা নামে আপত্তি কেন, ফের প্রশ্ন মুখ্যমন্ত্রীর

একবছরের ব্যবধানে ফের মাথা চাড়া দিচ্ছে করোনা। বাইরে থেকে অনেকেই তো চলে আসে৷ তাই একটু সতর্ক থাকা ভাল৷ সেই কারণেই রাজ্যবাসীকে সতর্ক করলেন মুখ্যমন্ত্রী। এদিন মমতা বলেন, পারলে সবাই মাস্ক পরবেন। প্রাইভেট নার্সিংহোমগুলোর কাছে আবেদন জানানচ্ছি, আইসিসিইউ একটু স্যানিটাইজ করুন। বাইরে থেকে অনেকেই তো চলে আসে৷ তাই একটু সতর্ক থাকা ভাল৷ তিনি আরও বলেন, আমি পরিবারের দুজন সদস্যকে হারিয়েছি করোনার কারণে। পুলিশ, সাংবাদিক, সরকারি কর্মীরা তাদের বন্ধু প্রিয়জনকে হারিয়েছেন। তাই সকলকে বলব, আতঙ্কিত না হয়ে সতর্ক হন। একটু সতর্ক থাকতে হবে। আবার নতুন করে কিছু কিছু জায়গায় কোভিডের নতুন ভ্যারিয়্যান্ট দেখা যাচ্ছে। যাঁরা যাঁরা ভিড়ের মধ্যে যাবেন তারা মাস্ক পড়ুন। বাজারে যখন যাবেন একটু সাবধানে থাকুন৷ বাস-ট্রেনে-নার্সিংহোমে সাবধানে থাকুন৷ করোনা যাতে ছড়িয়ে না পরে সেদিকে খেয়াল রাখুন। সবাইকে বলব যতটা পারবেন ততটা সতর্ক থাকবেন।

আরও অন্য খবর দেখুন